सूरजमुखी के बीज की रोपाई करना सूरजमुखी के बीज अंकुरित करना सूरजमुखी के पौधों की देखभाल करना
सूरजमुखी एक दिन में छह से आठ घंटे सूरज की रोशनी में सबसे अच्छा बढ़ता है, जब उन्हें यह मिल सकती है। उस जगह को चुनें जिसको दिन के अधिकांश समय सीधे धूप मिलती है। जब तक आपके बगीचे को तेज हवा नहीं लगती है, सूरजमुखी को पेड़ों, दीवारों, और अन्य वस्तुओं से दूर रखें जो सूरज की रोशनी को रोकते हैं। सूरजमुखी में लंबी मूसला जड़ें उगतीं हैं, और पानी के रुक जाने पर सड़ सकती हैं।काफ़ी ज़्यादा घनी मिट्टी को चेक करने के लिए 2 फीट (0.6 मीटर) गहरा गड्ढा खोदें यदि आपको ऐसा मिलता है, तो जल निकासी में सुधार करने के लिए अपने मिट्टी की क्यारियों में खाद मिलाने की कोशिश करें। सूरजमुखी ज्यादा कठिन नहीं है, और अतिरिक्त उपचार के बिना औसत बगीचे की मिट्टी में उग सकता है।  यदि आपकी मिट्टी खराब है, या आप वृद्धि को बढ़ाने के लिए अतिरिक्त प्रयास करना चाहते हैं, तो अपने रोपण क्षेत्र में अच्छी, दोमट मिट्टी को मिलाएँ। अपनी मिट्टी की pH को ठीक करने की शायद ही कोई ज़रूरत होती है, लेकिन यदि आपके पास पहले से ही pH किट है, तो आप इसे 6.0 और 7.2 के बीच रख सकते हैं। बड़ी किस्मों के लिए समृद्ध मिट्टी की सलाह दी जाती है, क्योंकि उन्हें अधिक पोषक तत्वों की ज़रूरत होती है। अगर यदि मिट्टी ढीली और रेतीली हो तो बीजों को छेदों या नालियों खाइयों में एक इंच (2.5 सेमी) या 2 इंच (5 सेमी) गहराई में लगाएँ। एक दूसरे को उगने के लिए पर्याप्त जगह देने के लिए, बीजों में एक दूसरे से कम से कम 6 इंच (15 सेमी) की दूरी रखें। यदि आपके पास केवल कुछ बीज हैं और बाद में कमजोर पौधों को हटाना नहीं चाहते हैं, तो इन्हें 1 फीट (30 सेमी) की दूरी, या बड़ी क़िस्मों को 1.5 फीट (46 सेमी) तक की दूरी पर लगाएँ। बीजों को बोने के बाद मिट्टी से ढक दें। यदि आप सूरजमुखी की बड़ी फसल लगा रहे हैं, तो प्रत्येक नाली को एक दूसरे से 30 इंच (76 सेमी) या अपनी मशीनरी के हिसाब से किसी भी दूरी पर रखें। जबकि सूरजमुखी को घर के अंदर उगाया जा सकता है, अगर उन्हें ज़मीन में उगाया जाए तो वे सबसे अच्छा बढ़ते हैं। सूरजमुखी की जड़ें स्थानांतरित होने के प्रति संवेदनशील होती हैं, इसलिए उन्हें प्रत्यारोपण करना उन्हें मार सकता है। वे 64 और 91ºF (18–33ºC) के बीच के तापमान पर सबसे अच्छा उगते हैं, लेकिन आप थोड़ा कम तापमान पर लगा सकते हैं, एक बार जब आखिरी पाला निकल जाता है। आमतौर पर क़िस्मों के अनुसार सूरजमुखी पकने और नए बीज पैदा करने में 80 से 120 दिन लेता है। अगर आपके क्षेत्र में उगने का सीज़न इससे छोटा है, तो सूरजमुखी को आख़िरी पाले से दो सप्ताह पहले लगाएँ; ज़्यादातर बीज शायद उग जाएँगे। सूरजमुखी की कई किस्में और हाइब्रिड होते हैं, लेकिन ज्यादातर बागवानों को केवल कुछ ख़ासियतों को देखना होगा, जो आमतौर पर बीज पैकेट या ऑनलाइन सूची में दी रहती हैं। सूरजमुखी की अधिकतम ऊंचाई को अवश्य चेक करें, क्योंकि इसकी बौनी किस्में 1 फुट (30 सेमी) से कम, सूरजमुखी की बड़ी किस्में 15 फीट (4.6 मीटर) या उससे ज़्यादा होती है। इसके अलावा, ऐसा सूरजमुखी चुनें जो डंठल और फूल पैदा करता है, या जिसमें कई सारे छोटे फूलों वाली शाखाओं के साथ कई डंठल निकलते हों। भुने हुए सूरजमुखी के बीजों से पौधे उगाना संभव नहीं है, लेकिन आप इसे चुग्गे (bird seed) के सूरजमुखी से उगा सकते हैं, जब तक कि बाहरी आवरण मौजूद है। एक पेपर टॉवल को थोड़ा सा गीला कर लें, इसलिए यह नम रहे लेकिन ज़्यादा गीला या टपके नहीं। सूरजमुखी के बीजों को टॉवल के एक आधे हिस्से पर रखें, फिर उन्हें ढंकने के लिए इसे मोड़ दें।  यदि आपके पास सूरजमुखी के काफ़ी सारे बीज हैं, और कम सफलता दर की चिंता नहीं है, तो आप सीधे रोपाई कर सकते हैं। मिट्टी में सीधे लगाए गए बीज को बाहर निकलने में आम तौर पर 11 दिन लगते हैं।  यदि आपके पास उगाने का लंबा मौसम है, तो बीजों को एक या दो सप्ताह के अंतर पर अलग-अलग बैचों में अंकुरित करने की कोशिश करें, ताकि आपके बगीचे में अधिक समय तक फ़ूल खिले रहें। नम पेपर टॉवल को एक प्लास्टिक की थैली में रखें। उन्हें दिन में एक या दो बार चेक करें, और बीज के अंकुरित होने तक जारी रखें। आमतौर पर, आप देखेंगे कि ज़्यादातर बीजों से 48 घंटों के भीतर अंकुर निकल आते हैं। एक बार ऐसा होने पर, बीजों को बो दें। सर्वोत्तम परिणामों के लिए पेपर टॉवल को 50ºF (10ºC) से ऊपर के तापमान पर रखें। यदि बीज दो या तीन दिनों के भीतर अंकुरित नहीं होते हैं, तो आवरण के किनारे को हटाने के लिए नाखून काटनी का उपयोग करने का प्रयास करें। ध्यान रहे कि अंदर बीज को नुकसान न पहुंचे। अगर पेपर टॉवल सूखने लगें तो पानी की कुछ और बूंदें डालें। मिट्टी को नम रखें, लेकिन ज़्यादा गीली नहीं करें, जब तक कि मिट्टी से अंकुर नहीं निकलते हैं। जब अंकुर अभी भी छोटे और नाज़ुक हैं, तो पौधों को बहाए बिना जड़ के विकास को बढ़ाने के लिए पौधे से 3 से 4 इंच (7.5 से 10 सेमी) दूर पानी दें। पक्षी, गिलहरी और घोंघे सूरजमुखी के बीज पसंद करते हैं, और अंकुर बाहर निकलने से पहले ही उन्हें खोद सकते हैं। अंकुरों को अवरोध किए बिना इसे और ज़्यादा कठिन बनाने के लिए ज़मीन को जाल से ढक दें। अपने रोपाई क्षेत्र के चारों ओर एक अवरोध बनाने के लिए घोंघा को प्रलोभन या घोंघा को दूर भगाने वाली वस्तु को एक घेरे में रखें। यदि आपके क्षेत्र में हिरण हैं, जैसे ही पत्ते उगना शुरू कर दें तो चिकन तार से पौधों के चारों ओर घेरा बना दें। आप पत्तों के लिए घेरा बनाने के लिए चिकन तार के 36 इंच (91 सेंटीमीटर) के टुकड़े का उपयोग कर सकते हैं और जैसे सूरजमुखी उगता है तो चिकन तार को ऊपर उठाने के लिए 6 फीट (1.8 मीटर) बांस के खंभे या लकड़ी के डंडे उपयोग कर सकते हैं। यह उन्हें हिरणों से बचाएगा। एक बार पौधों के तने और जड़ें बनने के बाद, पानी देने के क्रम को घटाकर सप्ताह में एक बार करें। साप्ताहिक सत्र के दौरान काफी पानी डालें, और सूखे मौसम में पानी की मात्रा बढ़ाएं। सूरजमुखी को अधिकांश अन्य फूलों की तुलना में अधिक पानी की जरूरत होती है। आपके पौधे में फूल की कलियों के उगने से पहले और बाद की अवधि एक महत्वपूर्ण समय है और पर्याप्त मात्रा में पानी न मिलने से इसे नुकसान हो सकता है। एक बार जब फूल की कलियाँ बनने लगें तो अपने सूरजमुखी को साप्ताहिक रूप से पानी देना जारी रखें। एक बार जब फूल लगभग 3 इंच (7.5 सेमी) लंबा हो जाता है, तो छोटे, कमजोर फूलों को हटा दें, जब तक कि बाकी में कम से कम 1 फीट (30 सेमी) की दूरी न हो जाए। यह बड़े, स्वस्थ सूरजमुखी को ज्यादा जगह और पोषक तत्व देगा, जिसके परिणामस्वरूप लम्बे डंठल और बड़े फूल खिलते हैं। यदि आप गुलदस्ते में छोटे फूल लगाना चाहते हैं, या यदि आपने शुरू से इतनी दूरी पर लगाया है, तो इस चरण को छोड़ दें। यदि आप अपने खुद के मजे के लिए सूरजमुखी उगा रहे हैं, तो उर्वरक देने की सिफारिश नहीं की जाती है, क्योंकि वे इसके बिना अच्छी तरह से उगते हैं और ज़्यादा उर्वरक देने पर उन्हें नुक़सान हो सकता है। यदि आप ज़्यादा लंबे सूरजमुखी उगाने की कोशिश कर रहे हैं, या उन्हें एक फसल के रूप में उगा रहे हैं, तो पानी में उर्वरक को पतला करें और पौधे के चारों ओर एक "खंदक" में डालें, जो आधार से बहुत दूर है। संतुलित या नाइट्रोजन युक्त उर्वरक सर्वोत्तम विकल्प हैं। एक दूसरा विकल्प धीमी गति से निकलने वाले उर्वरक का एक बार का उपयोग है, जो मिट्टी में अच्छा काम करता है। 3 फीट (0.9 मीटर) से ज़्यादा लम्बे पौधों को लकड़ी के सहारे की ज़रूरत हो सकती है, क्योंकि इन क़िस्मों में कई शाखाएँ उत्पन्न होती हैं। कपड़े या अन्य नरम सामग्री का उपयोग करके डंठल को ढीले से बाँधें। सूरजमुखी के फूल अक्सर 30-45 दिनों तक खिले रहते हैं। इस अवधि के अंत में, फूल के बीच का हरा हिस्सा भूरा होने लगेगा। यदि आप भूनने के लिए या अगले साल की रोपाई के लिए बीज इकट्ठा करना चाहते हैं, तो उन्हें पक्षियों से बचाने के लिए फूलों को पेपर बैग से ढक दें। एक बार पूरी तरह से सूख जाने पर फूलों को काट लें। यदि अकेला छोड़ दिया जाता है, तो फूल अगले साल की फसल के लिए बीज गिरा देंगे। हालाँकि, उन्हें खुद से काटना कीटों से सुरक्षा की गारंटी देता है।
एक धूप वाली जगह चुनें: मिट्टी की गहरी जल निकासी को चेक करें: मिट्टी की क्वालिटी को ध्यान में रखें: बीजों को 1 इंच (2.5 सेमी) गहराई और 6 इंच (15 सेमी) दूरी पर लगाएँ: बाहरी तापमान को चेक करें: सूरजमुखी की किस्म को चुनें: बीज को एक गीले पेपर टॉवल में लपेटें: पेपर टॉवल को प्लास्टिक की थैली में रखें: बीज के आवरण के किनारे पर क़तर दें (यदि जरूरी हो): नए पौधों के आसपास की मिट्टी को नम रखें: पौधों को कीटों से बचाएँ: परिपक्व पौधों को साप्ताहिक रूप से पानी दें: बेकार पौधों को हटा दें (वैकल्पिक): काफी थोडा या बिल्कुल उर्वरक नहीं दें: यदि आवश्यक हो तो पौधों को लकड़ी के साथ बाँधें: बीजों की कटाई (वैकल्पिक) करें:
https://www.wikihow.com/Plant-Sunflower-Seeds https://www.wikihow.com/Plant-Sunflower-Seeds https://www.wikihow.com/Plant-Sunflower-Seeds
Planting Sunflower Seeds Germinating Sunflower Seeds Caring for Sunflower Plants